钦定古今图书集成/历象汇编/乾象典/第067卷 > 《北风》前人
## 钦定古今图书集成/历象汇编/乾象典/第067卷 > 《北风》前人

《自注》云：“新康江口，信宿方行。”

“春生南国瘴，气待北风苏。向晚霾残日，初宵鼓大罏。
爽携卑湿地，声拔洞庭湖。万里鱼龙伏，三更鸟兽呼。
涤除贪破浪，愁绝付摧枯。执热沉沉在，凌寒往往须。
且知宽疾肺，不敢恨危涂。再宿烦舟子，衰容问仆夫。
今晨非盛怒，便道即长驱。”隐几看帆席，云山涌座隅。